Ángel Salas

Ángel Salas Larrazabal (Urduña, 1906ko urriaren 1a - Madril, 1994ko uztailaren 19a) bizkaitar hegazkinlaria izan zen, Espainiako Gerra Zibil garaian aparteko hegazkinlari izandakoa. Bera izan zen 1937ko Otxandioren bonbardaketaren arduradunetako bat.

 Biografia 
Espainiako Aireko Armadan sartu eta 1936ko otsailean kapitain izendatu zuten. 1936ko estatu-kolpea piztu zenean, Getafen zegoen, eta matxinoen aldera pasa zen. Uztailaren 22an, Otxandio bonbardatu zuen, herria suntsitu, eta 61 pertsonaren sarraskia eragin. Gerra horretan, 17 garaipen izan zituen.

1941ean, Bigarren Mundu Gerran, Bizargorri Operazioan parte hartu zuen, eta Luftwafferen ondoan beste zazpi garaipen izan zituen. Gerra ondoren, agregatu militarra izan zen Berlinen eta Lisboan. 

 Oroimena 
1991n, Felipe Gonzalezen gobernuak Aireko Armadako jeneralaren ohorezko izendapenarekin saritu zuen, «aparteko merituak» egiteagatik. 2024ko uztailaren 22an, EH Bilduk mozio bat aurkeztu zuen Espainiako Senatuan, Angel Salas Larrazabali kondekorazio guztiak kentzeko eskatuz, Otxandioko (Bizkaia) bonbardaketaren 88. urteurrenaren harira.

 Erreferentziak 

Kategoria:Urduñarrak
Kategoria:Espainiako Gerra Zibileko militarrak
Kategoria:Bigarren Mundu Gerrako militarrak
Kategoria:Euskal Herriko hegazkinlariak
Kategoria:Bizkaiko militarrak
Kategoria:Euskal Herriko frankistak
Kategoria:Madrilen hildakoak